Nuwe R2-muntstuk om Uniegebou te vierGill Marcus, goewerneur van die SARB met die R2-muntstuk Foto: GCIS/SAPA Die Suid-Afrikaanse Reserwebank het Woensdag ŉ nuwe R2-muntstuk vrygestel om die 100-jarige bestaan van die Uniegebou te vier. “Die muntstukke sal in sirkulasie geplaas word en as deel van ŉ versamelaarstel versprei word,” het Hlengani Mathebula, woordvoerder vir die SARB, gesê. SA Mint sal die muntstukke vervaardig. “Die SA Mint sal die sterlingsilwer R2-kroon uitreik as ŉ enkel muntstuk met sy beperkte oplaag van 1 000, sowel as deel van ŉ versamelaarstelletjie wat die kroon, sirkulasiemuntstuk en 20 herdenkingseëls insluit,” het Mathebula gesê. Daar sal slegs 700 stelletjies beskikbaar bemaak word. Die stelletjies en die R2-kroon sal by SA Mint en Coin World beskikbaar wees. Die muntstuk het die landswapen, jaar van uitreiking, en die woorde “Suid-Afrika” in Afrikaans en isiXhosa op sy voorkant. ŉ Afbeelding van die Uniegebou verskyn op die rugkant. Die R2-sirkulasiemuntstuk sal van vroeg 2014 af in sirkulasie geplaas word.